
Ministru kabineta rīkojums Nr. 566
Rīgā 2025. gada 9. septembrī (prot. Nr. 35 26. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 671 764 euro, lai atbilstoši Ministru kabineta 2021. gada 1. aprīļa noteikumiem Nr. 199 "Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi" Lauku atbalsta dienests nodrošinātu zaudējumu kompensācijas izmaksu dzīvnieku īpašniekam par likvidētajiem dējējputniem, kurus novietnēs, kas piedalās pārtikas apritē, skārusi valsts uzraudzībā esošā dzīvnieku infekcijas slimība – putnu salmoneloze (S. enteritidis).
· 2. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju.

